સિટી રિસર્ચના રિપોર્ટમાં જણાવાયું છે કે ભારતીય શેરબજાર હાલ ૪૦ ટકાના પ્રીમિયમ પર ટ્રેડ કરી રહ્યું છે અને તે જોતાં શેરબજારમાં તેજી જળવાઇ રહેશે. શેરબજારમાં ગુરુવારે કરેક્શનને બ્રેક લાગી ગઇ હતી અને સેન્સેક્સ ૧૬૪ પોઇન્ટ એટલે કે ૦.૫૬ ટકાની તેજી સાથે બંધ રહ્યો હતો. નિફ્ટી પણ ૫૫.૮૫ પોઇન્ટ એટલે કે ૦.૬૨ ટકાની તેજી સાથે ૯૦૮૬.૩૦ની સપાટી પર બંધ રહી હતી. સ્મોલ અને મિડકેપ કંપનીના શેરની સ્થિતિ સારી જોવા મળી હતી. એમએસસીઆઇ ઇમર્જિંગ માર્કેટ પર એમએસસીઆઇ ઇન્ડિયા ૪૦ ટકા પ્રીમિયમ પર ૪૦ ટકા ટ્રેડ કરી રહ્યા છે.